感興二十七首  其二二
作者：方一夔
朝代：宋

paragraphs: 萬山斗入處，百獸家其間。
天寒橡栗富，朝食暮未還。
不知鵲與盧，與之有何冤。
霜晨飽以飯，獵夫亦加餐。
昨日料蹄跡，銀灣水猶渾。
解紲任所之，理氣升岡巒。
忽然得遺臭，逐逐窮千山。
歸塗巖谷震，倒掛九節斑。
渾含喜欲舞，明朝急輸官。
犬乎爾誠能，終然死霜菅。